رحمٰن ملک:

داعش ملک میں قدم جما رہے ہیں/ اتحاد بین المسلمین وقت کی شدید ضرورت ہے

سابق وزیر داخلہ پاکستان نے کراچی میں اپنی رہائشگاہ پر میڈیا سے گفتگو میں کہا کہ انہوں نے وزیراعظم کو خط لکھا ہے کہ وہ ایران اور سعودی عرب تعلقات میں بہتری کیلئے کردار ادا کریں۔

خبر کا کوڈ: ۴۲۸۴۰۳

تاریخ: ۰۵ شهريور ۲۰۱۷ - ۱۷:۱۶

رسا نیوز ایجنسی کی رپورٹ کے مطابق، پاکستان پیپلز پارٹی کے رہنما رحمٰن ملک نے کہا ہے کہ داعش ملک میں قدم جما رہی ہے، پاکستان کی خارجہ پالیسی کمزور ہے، ایران اور سعودی عرب دونوں کے ساتھ بہتر تعلقات رکھنے چاہیں۔

کراچی میں اپنی رہائشگاہ پر میڈیا سے گفتگو میں سابق وزیر داخلہ کا کہنا تھا کہ انہوں نے وزیراعظم کو خط لکھا ہے کہ وہ ایران اور سعودی عرب تعلقات میں بہتری کے لئے کردار ادا کریں۔

رحمٰن ملک نے مزید کہا کہ پاکستان کی خوشحالی امن سے منسلک ہے، ایران پاکستان کو دھمکیاں دے رہا ہے تو یہ ہماری ناکام خارجہ پالیسی کا نتیجہ ہے۔

ان کا کہنا تھا کہ وزیراعظم نواز شریف کو چاہیے کہ اگر دو مسلم ممالک میں جھگڑا ہوا ہے تو صلح کرانی چاہیے، کیونکہ مسلم امہ میں اختلافات کا نقصان پاکستان کو بھی ہوگا، موجودہ صورتحال پر وزیراعظم نواز شریف کو خط لکھ دیا ہے۔

رحمٰن ملک کا کہنا تھا کہ حکومت کو کشمیریوں کی شہادتوں پر عالمی عدالت انصاف سے رجوع کرنا چاہئے، دنیا بھر میں بھارت پاکستان کے خلاف لابنگ کر رہا ہے۔

ایک سوال کے جواب میں سینیٹر رحمان ملک نے کہا کہ حکومت کے لوگ اگر سپریم کورٹ کو آنکھیں دکھائیں گے تو اس کا نقصان نون لیگ کو ہوگا۔

واضح رہے کہ پیپلز پارٹی کے رہنما اور سابق وزیر داخلہ رحمان ملک نے کہا ہے کہ دنیا کی قوتیں اپنے مفادات کیلئے مسلمانوں کو آپس میں لڑانا چاہتی ہیں،  اتحاد بین المسلمین کے لئے سعودیہ اور ایران سے اچھے تعلقات لازم ہیں، بحیثیت وزیراعظم، نواز شریف دونوں ممالک کے درمیان ثالث کا کردار ادا کریں کیونکہ دنیا کی دیگر قوتیں اپنے مفادات حاصل کرنے کی خاط مسلمانوں کو لڑوانا چاہتی ہیں۔